รมว.คลัง เผยแบงก์รัฐลดดอกเบี้ย-แจกเงินลูกค้าวินัยดีเป็นของขวัญปีใหม่
รมว.คลัง เผยแบงก์รัฐลดดอกเบี้ย-แจกเงินลูกค้าวินัยดีเป็นของขวัญปีใหม่
15 ธ.ค. 2558

นายอภิศักดิ์ ตันติวรวงศ์ รมว.คลัง เปิดเผยว่า กระทรวงการคลังได้จัดเตรียมของขวัญปีใหม่ให้ประชาชน โดย 3 ธนาคารเฉพาะกิจทั้ง 3 แห่ง คือ ธนาคารอาคารสงเคราะห์ (ธ.อ.ส.), ธนาคารออมสิน และธนาคารเพื่อการเกษตรและสหกรณ์การเกษตร (ธ.ก.ส.) ได้จัดเตรียมของขวัญสำหรับลูกค้าที่มีวินัยการเงินที่ดี
ทั้งนี้ ธ.อ.ส.จะให้เงินแก่ลูกค้ารายละ 1000 บาทสำหรับผู้ที่ชำระเงินกู้ครบตามเกณฑ์ ส่วนธนาคารออมสิน และ ธ.ก.ส.นั้น สำหรับลูกค้าที่ชำระเงินครบถ้วนตามกำหนดจะลดอัตราดอกเบี้ยให้ 3-5%
นอกจากนี้ ธ.ก.ส.จะมีโครงการพิเศษ วงเงิน 5 หมื่นล้านบาทให้เงินกู้ดอกเบี้ยต่ำที่ 4% ในโครงการรักษาสิ่งแวดล้อม พลังงานสะอาด อาหารปลอดภัย เป็นของขวัญให้เกษตรกร สถาบันเกษตรกร และวิสาหกิจชุมชน